Държавен вестник, бр. 34, 2007 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  34
29. управлява програми и проекти в сферата
на своята компетентност по линия на Съвета
на Европа, Инициативата за социална кохезия
към Пакта за стабилност за Югоизточна Евро-
па и други международни организации;
30. изпълнява други функции, определени със
закон или с акт на Министерския съвет.
Чл. 6. При осъществяването на правомощи-
ята си министърът:
1. взаимодейства с министрите и с другите
органи на изпълнителната власт за провеждане
на единна държавна политика;
2. отговаря за дейността си пред Министер-
ския съвет и Народното събрание по ред, опре-
делен в Конституцията на Република България,
в Правилника за организацията и дейността на
Народното събрание и в Устройствения правил-
ник на Министерския съвет и на неговата адми-
нистрация;
3. участва в работата на Министерския съвет;
4. издава актове самостоятелно или съвмес-
тно с други министри и внася за приемане от
Министерския съвет документи и проекти на
актове;
5. представя в Министерския съвет ежего-
ден доклад за дейността на министерството по
чл. 45, ал. 4 от Закона за администрацията;
6. представя на министъра на държавната
администрация и административната реформа
ежегоден доклад за състоянието на админист-
рацията по чл. 62, ал. 1 от Закона за админист-
рацията;
7. взаимодейства и сътрудничи със социал-
ните партньори, с неправителствени органи-
зации, международни организации и други ин-
ституции;
8. работи в условията на публичност при
вземането и изпълнението на решенията си, като
провежда информационна политика, която га-
рантира откритост и достъпност на дейността
на ръководената от него администрация, освен
когато националната сигурност, опазването на
държавната и служебната тайна налагат огра-
ничаване на този принцип;
9. предоставя редовна и изчерпателна инфор-
мация на средствата за масово осведомяване и
на дирекция “Правителствена информационна
служба” на Министерския съвет за работата на
министерството;
10. в рамките на своята компетентност ми-
нистърът осигурява упражняването на право-
мощията на омбудсмана и контролира оказва-
нето на съдействие и съобразяването с негови-
те становища, препоръки и предложения съг-
ласно действащото законодателство.
Чл. 7. В рамките на предоставените му пра-
вомощия въз основа и в изпълнение на закони-
те министърът издава правилници, наредби,
инструкции и заповеди.
Раздел II
Политически кабинет
Чл. 8. (1) Министърът създава на свое пряко
подчинение политически кабинет.
(2) Политическият кабинет е организацион-
на структура със съвещателни, контролни и
информационно-аналитични функции.
(3) Политическият кабинет подпомага ми-
нистъра при определянето и провеждането на
правителствената политика в сферата на него-
вите правомощия, както и при представянето є
пред обществото.
Чл. 9. (1) В политическия кабинет се включ-
ват заместник-министрите, началникът на ка-
бинета, парламентарният секретар и директо-
рът на дирекция “Връзки с обществеността и
протокол”.
(2) Началникът на кабинета и парламентар-
ният секретар се назначават от министъра и са
на негово пряко подчинение.
(3) Към политическия кабинет за подпо-
магане на дейността му по определени въпро-
си министърът може да назначава по трудов
договор съветници, експерти и технически сът-
рудници.
Чл. 10. (1) За реализирането на програма-
та на Министерския съвет политическият ка-
бинет предлага на министъра стратегически
приоритети, цели и решения, свързани с него-
вата компетентност, и следи за тяхното из-
пълнение.
(2) В изпълнение на функциите си по ал. 1
политическият кабинет:
1. периодично събира, обобщава и анализи-
ра информация, необходима за разработването
на стратегическите цели и приоритети и за взе-
мането на политически решения;
2. обменя информация с политическите ка-
бинети на министър-председателя, на замест-
ник министър-председателите и на останалите
членове на Министерския съвет за изпълнени-
ето на приетата от правителството политика в
конкретната област;
3. осигурява координация при осъществява-
нето на единната информационна политика на
министерството;
4. осигурява връзките на министъра с други-
те държавни органи и с обществеността.
(3) Политическият кабинет осъществява
съвещателните си функции чрез ежеседмично
провеждане на заседания под ръководството на
министъра.
(4) На заседанията на политическия каби-
нет могат да присъстват и експерти към него,
както и специално поканени за становище слу-
жители.
Чл. 11. Заместник-министрите:
1. ръководят, координират и контролират
дейността на административните звена в ми-
нистерството съобразно възложените им от
министъра ресорни функции;